Държавен вестник, бр. 2, 2000 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й 2
4. получаваните от чужди държави ордени,
медали и други отличия, с които се награжда-
ват български граждани;
5. притежаваните от частни лица, както и
внасяните от тях за лично ползване;
6. хирургически, физически и други подобни
инструменти, уреди и апарати, включително
частите им, които служат за лечебни, научни,
технически и други цели;
7. художествени, археологически, етнограф-
ски и други ценности;
8. изделия образци, временно внесени в стра-
ната като експонати за панаири, изложби и
други, при условие че ще бъдат върнати обрат-
но в чужбина в определените срокове;
9. медалите, изработени по технология на
монетно производство.
(2) Не подлежат на контрол и маркиране
изделията от платина, произвеждани в страна-
та или внасяни от чужбина.
(3) Министърът на финансите може да осво-
бождава от проверка и маркиране съобразно
конкретния случай и други златни и сребърни
изделия.
Чл. 45. (1) Златните и сребърните изделия
трябва да бъдат със съдържание на чисто злато
и сребро (титър), както следва:
1. златни изделия в хилядни части по тегло:
а) 916/1000—22 карата;
б) 833/1000—20 карата;
в) 750/1000—18 карата;
г) 585/1000—14 карата;
д) 500/1000—12 карата;
е) 333/1000—  8 карата
(един карат = 41,667 хилядни тегловни части);
2. сребърни изделия в хилядни части по тегло:
а) 950/1000;
б) 925/1000;
в) 800/1000;
г) 750/1000;
д) 500/1000.
(2) Допустимото най-ниско отклонение от
пробата (титъра) на златните изделия е 3 на
хиляда, а на сребърните—5 на хиляда.
Чл. 46. Златните или сребърните изделия, за
които при анализа се установи, че са с проби
(титри), неотговарящи на определените по
чл. 45, се връщат на производителя или вноси-
теля, като се маркират със знак “неотговарящ
на пробата”.
Чл. 47. (1) Когато златните изделия са със-
тавени от няколко части, сплавта на отделните
части трябва да е с един и същи титър.
(2) Ако при проверката на такива изделия се
установи, че отделните части са с различен
титър, изделията не се маркират и се връщат на
производителя или вносителя.
Чл. 48. (1) Съдържанието на златните спла-
ви, от които се изработват или се внасят мате-
риалите за зъболекарски цели, като дискове,
ленти, профили, щифтове, тел и др., предвари-
телно се съгласува с Министерството на здра-
веопазването.
(2) Материалите, неотговарящи на условия-
та по ал. 1, се връщат на производителя или
вносителя, като се маркират със знак “неотго-
варящ на пробата”.
Чл. 49. (1) Златните изделия могат да бъдат
изработени от сплав, съдържаща следните ма-
териали:
1. злато, сребро и мед;
2. злато и сребро;
3. злато и мед;
4. злато, сребро, платина, паладий, никел;
5. злато, лигатура.
(2) Допуска се в материалите от злато за
зъболекарски цели, включително в припоя, да
се добавят и други благородни и неблагородни
метали, като се спазват условията по чл. 48, ал. 1.
(3) Сплавите за производство на златни из-
делия, както и сплавите с материал на клиента
(ишлеме) задължително се изготвят от чисто
злато 999.9/1000 или от злато не по-малко от
995/1000, получено чрез рафинация.
(4) Сплавите за зъболекарски цели задължи-
телно се изготвят само от чисто злато 999.9/1000.
Чл. 50. (1) Сребърните изделия могат да
бъдат изработвани от сплав, съдържаща среб-
ро и мед.
(2) Сплавите за производство на сребърни
изделия, както и сплавите с материал на клиен-
та (ишлеме) задължително се изготвят от чис-
то сребро 999.9/1000.
(3) Сребърните изделия, позлатени или пок-
рити със златни листа (плакирани), се марки-
рат като сребърни.
(4) Сребърните изделия, които имат покри-
тие от други благородни и неблагородни мета-
ли, се маркират като сребърни.
Чл. 51. Сплавта, която служи за спояване
при златните и сребърните изделия, с изклю-
чение на сплавта за зъболекарски цели, тряб-
ва да бъде със същия титър както титъра на
самите изделия.
Чл. 52. (1) Сплавите, от които се изработват
изделия от злато и сребро, се изготвят от пред-
приятия, регистрирани в Министерството на
финансите.
(2) Всеки производител на златни и сребър-
ни сплави и на прокати от тях гарантира хими-
ческия състав на сплавите със сертификат, из-
даден от лаборатории, определени от Мини-
стерството на финансите, и поставя фирмен знак
на фирмата производител.
(3) Изработваните златни и сребърни изде-
лия трябва да бъдат маркирани с фирмен знак
на фирмата производител.
(4) Фирменият знак се регистрира в Мини-
стерството на финансите.
(5) Вносните златни и сребърни изделия се
придружават от сертификат на фирмата произ-
водител, чрез който се гарантира химическият
им състав.
Чл. 53. Забранява се изработването в стра-
ната или вносът от чужбина на златни и сребър-
ни изделия с пълнители.